stanford-oval/wikipedia huggingface dataset:
אורי דסברג
הערות שוליים

↑  תשובות ואישורים מהרבנות, באתר ארכיון המדינה, עמ' 63
↑  הפעוט שניצל חגג בר-מצווה, באתר חב"ד ישראל.
↑  ירון אונגר היה בעל אזרחות אמריקאית.
↑  דביר וישי יקבלו 116 מיליון דולר פיצויים מארגון הטרור, נענע 10.
| --- | --- |
בקרת זהויות :  NLI: 987007300492605171  ISNI: 0000 0000 6696 1323  LCCN: n88192559  VIAF: 31095608   WorldCat (עם VIAF): 31095608
כפר חנניה

| --- | --- |

מדינה: ישראל ישראל
מחוז: הצפון
מועצה אזורית: מרום הגליל
גובה ממוצע: ‎326 מטר
תאריך ייסוד: 1977
תנועה מיישבת: הפועל המזרחי
סוג יישוב: יישוב קהילתי
נתוני אוכלוסייה לפי הלמ"ס לסוף 2023
  - אוכלוסייה: 794 תושבים
    - מתוכם, תושבי ישראל: 794 תושבי ישראל
 מפת מיקום  מפה דינמית   (למפת הגליל העליון מוגדלת) כפר חנניה(למפת הגליל העליון רגילה) כפר חנניה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר חנניה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר חנניה32°54′54″N 35°25′24″E﻿ / ﻿32.9150702527612°N 35.4232706571562°E﻿ / 32.9150702527612; 35.4232706571562  heמפת היישובים של מועצה אזורית מרום הגליל באדום - כפר חנניה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

כְּפַר-חֲנַנְיָה הוא יישוב קהילתי ישראלי בגליל המונה כ-300 משפחות ומשתייך למועצה האזורית מרום הגליל.
היישוב הוקם בשנת 1983 כמושב של תנועת "הפועל המזרחי" למען בני מושבים מהסביבה. בשנת 1992 הפך כפר חנניה ליישוב קהילתי. עד שנת 1999 מנה היישוב כ-27 משפחות מבני המושבים מהאזור. בשנים האחרונות היישוב מחכה לאישור בנייה נוסף.
היישוב קרוי על השם היישוב התלמודי כפר חנניה הנזכר רבות בכתבי חז"ל, ואשר שכן בסמוך מצפון ליישוב החדש, באתר ח'רבת כפר ענאן.
כפר חנניה הקדום

כפר חנניה הקדום נזכר כמקום מושבם של מספר חכמים מתקופת המשנה והתלמוד, ובראשם רבי חלפתא, שנודע כ"איש כפר חנניה".
כמו כן, נודע היישוב כציון הגבול שבין הגליל התחתון והגליל העליון: ”מכפר חנניה ומלמעלן, כל שאינו מגדל שקמין - גליל העליון, ומכפר חנניה ולמטן, כל שהוא מגדל שקמין - גליל התחתון.”. לעיתים נקרא גם כפר חנן.
היישוב נודע באופן בולט בעיקר בשל תעשיית הקדרות הענפה שהתקיימה בו, וכליו נזכרו לא אחת לשבח: ”כלי שיחין וכלי כפר חנניה אין דרכן להשתבר”.
כמו כן, נזכר היישוב לעניין רוכליו אשר נהגו למכור את סחורות המקום ברחבי הגליל.
היישוב היהודי בכפר חנניה המשיך להתקיים ברציפות עד התקופה העות'מאנית. הוא נזכר בפי הנוסע רבי שמואל ב"ר שמשון בשנת 1211, בידי רבי מנחם בן פרץ החברוני בשנת 1215, אצל יעקב שליח ר' יחיאל מפריז בשנת 1260, בעל 'אלה המסעות', המציין בית כנסת לרשב"י במקום, וכן בעל 'תוצאות ארץ ישראל' מזכיר אותו בסוף המאה הי"ג. ב-1522 מוסר פרטים על כפר חנניה הנוסע משה באסולה ומונה בה קהל מוסתערבים בן 30 בעלי בתים, רובם כהנים ולהם בית כנסת.
בחפירות ארכאולוגיות שנערכו בחורבת חנניה (ח'רבת כפר ענאן), בגבעה הסמוכה ליישוב החדש מצפון, נמצאו כבשן לחרס וכן שכבת רעפים בגודל 8X18 מטר. שברי רעפים הנושאים טביעת חותם של הלגיון השישי פראטה מעידים כנראה על כוח צבא רומאי ששהה באזור זה.
קברי צדיקים בכפר

אבא חלפתא (על פי רבי יעקב בן נתנאל הכהן, סביב שנת 1187 לספירה)
אשת אבא חלפתא
תלמידי אבא חלפתא
רבי יוסי בן חלפתא (על פי רבי יעקב בן נתנאל הכהן, סביב שנת 1187 לספירה)
רבי שמעון בן חלפתא (על פי  ספר "תוצאות ארץ ישראל", סביב שנת 1270 לספירה)
רבי אליעזר בן יעקב קב ונקי (על פי רבי שמואל ב"ר שמשון בספרו "מסע דפלסטינא", סביב שנת 1210 לספירה)
בית דינו של רבי אליעזר בן יעקב קב ונקי
רבי יעקב אביו של רבי אליעזר בן יעקב קב ונקי (על פי ספר "תוצאות ארץ ישראל", סביב שנת 1270 לספירה)
רבי יעקב איש כפר חנניה (על פי ספר "תוצאות ארץ ישראל", סביב שנת 1270 לספירה)
קבר רבי חנניה בן עקשיא (על פי ספר "ציוני קברים בארץ ישראל", סביב שנת 1440 לספירה)
אשת רבי חנניה בן עקשיא
תלמידי רבי חנניה בן עקשיא
קבר רבי זכריה בן הקצב (על פי ספר "תוצאות ארץ ישראל", סביב שנת 1270 לספירה)
תלמידי רבי זכריה בן הקצב (על פי רבי אשר אנשיל גרינוואלד, סביב שנת 1934 לספירה)
היישוב כיום

כיום ביישוב פועלים פעוטון, 3 גני ילדים, בית כנסת, ספרייה, מקווה נשים, מועדון נוער, סניף בני עקיבא וקן של הנוער העובד והלומד. אוכלוסיית היישוב מעורבת וחיים בה חילונים, דתיים ומסורתיים.
לקריאה נוספת

אדן-ביוביץ ד', כפר חנניה, חדשות ארכאולוגיות צ, 1986, עמ' 10.
אדן-ביוביץ ד', כפר חנניה, חדשות ארכאולוגיות צ"ג, 1989, עמ' 16–17
אדן-ביוביץ ד', כפר חנניה, חדשות ארכאולוגיות צ"ז, 1991, עמ' 20–21.
David Adan-Bayewitz, Kefar Hananya, Israel Exploration Journal 37 (1987). pp 178-179
Adan-Bayewitz, D.,, Kefar Hananya, New Encyclopedia of Archaeological Excavations in the Holy Land, (ed. E. Stern), 2008, pp. 1909-1911
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  כפר חנניה באתר המועצה האזורית מרום הגליל
↑  משנה, מסכת אבות, פרק ג', משנה ו'.
↑  משנה, מסכת שביעית, פרק ט', משנה ב'.
↑  תלמוד בבלי, מסכת כתובות, דף קי"ב, עמוד א'.
↑  בראשית רבה, פרשה פ"ו, ועוד.
↑  תלמוד בבלי, מסכת שבת, דף ק"כ, עמוד ב', ועוד.
↑  תלמוד ירושלמי, מסכת מעשרות,  פרק ב', הלכה ג'.
↑  יצחק בן צבי, שאר ישוב, יד יצחק בן-צבי, ירושלים, תשכ"ו, עמ' 124
↑  י. ברסלבסקי, לחקר ארצנו: עבר ושרידים, תל-אביב, תשי"ד, עמ' 170–175 ו-216–222
↑  אדן-ביוביץ ד', 'כפר חנניה', חדשות ארכאולוגיות צ, 1986, עמ' 10; אדן-ביוביץ ד', 'כפר חנניה', חדשות ארכאולוגיות צ"ג, 1989, עמ' 16–17; אדן-ביוביץ ד', 'כפר חנניה', חדשות ארכאולוגיות צ"ז, 1991, עמ' 20–21. ; David Adan-Bayewitz, "Kefar Hananya", Israel Exploration Journal 37 (1987). pp 178-179.; Adan-Bayewitz, D.,, Kefar Hananya, New Encyclopedia of Archaeological Excavations in the Holy Land, (ed. E. Stern), 2008, pp. 1909-1911
↑  כתב-יד מוסקבה
↑  כפר חנניה, באתר www.mrg.org.il
↑  כפר חנניה, באתר תנועת אור
| --- | --- |
בקרת זהויות :  NLI: 987007467850405171
המשאלה

| --- | --- |

כרזת הסרט בעברית
 בימוי:  כריס באק ופוון וירסאנת'ורן
 הופק בידי:  פיטר דל וצ'ו חואן פבלו ריס
 תסריט:  ג'ניפר לי
 עריכה:  ג'ף דראהיים 
 מדבבים:  אריאנה דבוז אלן טודיק
 מוזיקה:  David Metzger 
 מדינה:  ארצות הברית 
 חברת הפקה:  אולפני ההנפשה של וולט דיסני
 חברה מפיצה:  סרטי אולפני וולט דיסני
 הקרנת בכורה:  ארצות הברית 22 בנובמבר 2023 ישראל 7 בדצמבר 2023
 משך הקרנה:  95 דק' 
 שפת הסרט:  אנגלית 
 סוגה:  סרט הרפתקאות, סרט מוזיקלי, סרט פנטזיה, סרט לכל המשפחה, סרט אגדות 
 מקום התרחשות:  Rosas 
 תקציב:  175–200 מיליון דולר
 הכנסות:  כ-255 מיליון דולר (30 באפריל 2024)
 movies.disney.com/wish
 דף הסרט ב־IMDb
 
המשאלה (באנגלית: Wish) הוא סרט קולנוע אמריקאי בהנפשה ממוחשבת, והסרט ה-62 בסדרת סרטי ההנפשה הקלאסיים של אולפני ההנפשה של וולט דיסני.
הסרט עלה לאקרנים בארצות הברית ב-22 בנובמבר 2023; בישראל, הסרט עלה לאקרנים ב-7 בדצמבר 2023. בהמשך יצא גם לדיסני+ בכל רחבי העולם ב-3 באפריל 2024.
תקציר העלילה

הסרט עוקב אחר אַשָׁא והעז שלה, ולנטינו, מממלכת רוסאס. אשא פוגשת בכוכב המשאלות ויוצאת להרפתקה בינות לכוכבים על מנת להציל את בני עמה. אשא מצליחה לראות חשכה שאחרים אינם רואים, ומביעה משאלה אל הכוכבים שינחו אותה. כתוצאה מכך יורד כוכב משאלות על מנת לסייע לה.
הסרט מהווה סוג של פריקוול עבור היקום של דיסני, ומראה איך נוצר כוכב המשאלות המפורסם שהיווה גורם שהניע את העלילה בסרטי אנימציה רבים של דיסני.
רפרנסים לסרטי דיסני

הסרט מכיל בתוכו רפרנסים רבים ומגוונים לשלל סרטי דיסני מכל התקופות, ביניהם:
שלגיה ושבעת הגמדים - חבריה של אשה מבוססים על דמויותיהם של שבעת הגמדים, ואף מתחילים (באנגלית) כל אחד באות הפותחת את שמו של גמד אחר. בנוסף, כאשר אשה מקבלת מהכוכב את המטה, הדבר הראשון שהמטה עושה הוא להגדיל תפוח - רפרנס לתפוח של המכשפה. מוטיב המראות חוזר על עצמו בסרט ומקבל ביטוי גם בדבריו של המכשף עצמו. לפי התיאוריה של דיסני, המלך מגניפיקו הוא עצמו המראה של המלכה הרעה.
פנטזיה (שוליית הקוסם) - הסרט נפתח ברצונה של אשה להיות שולייתו של המכשף, רפרנס לסרט. כמו כן, יש דמיון בתנועות של אשה ושל מיקי בניסיון לפתוח את דלת המכשף.
סינדרלה - מספר רפרנסים, ביניהם - עכבר מדבר, רפרנס לגאס גאס, ואישה שמקבלת את המשאלה שלה לתפור את השמלות הכי טובות בממלכה (כמו שמלתה של סינדרלה) - ובכלל מוטיב השמלות בסרט.
פיטר פן - בסוף הסרט, המלכה מצמדת אישה שמשאלתה לעוף, לנער עם כובע בשם פיטר שרוצה לבנות מכונת תעופה - התייחסות ישירה לפיטר פן וונדי דארלינג. בנוסף אחת המשאלות שהמכשף מנסה להשמיד מהווה קריצה למשאלתו של פיטר פן לארץ פלאית בשמיים.
זוטרופוליס - בסוף הסרט, ולנטינו מספר שמשאלתו היא ממלכה אוטופית שכל היונקים בה שווים ולובשים בגדים.
במבי - בסצנת היער בה סטאר מכניס אנושיות לחיות ולצמחים, במבי מודה לדוב על שלא אכל אותו. בנוסף, אחד מהארנבים שם חובט ברגלו כמו טמפר, חברו של במבי.
רובין הוד - אותו דוב בסצנת היער, נקרא ג'ון, ומהווה רפרנס לדמותו של ג'ון מרובין הוד.
פלונטר - לאחת הדמויות בסרט יש שיער ארוך מאוד.
מלך האריות - בשיחה של אשה עם המכשף היא מזכירה שהכוכבים מנחים אותנו - רפרנס לשיחתו של מופסה עם סימבה. בנוסף שירו של המכשף הוא רפרנס לשירו של סקאר על רצונו להיות מלך.
היפהפייה הנרדמת - השמלה של התופרת שקיבלה את משאלתה דומה לשמלה הכחולה של אורורה.
הקיסר נפל על הראש - חלק מבקבוקוני השיקויים של המכשף דומים לבקבוקונים של איזמה.
פוקהונטס - שיערה של אשה מתנופף בדיוק כמו שערה של פוקהונטס כשהיא רצה ביער.
אליס בארץ הפלאות - פטריות מדברות.
לשבור את הקרח - "אנחנו אוהבים משוגעים", קריצה לשיר של אנה והאנס.
מיקי מאוס - הסמל של מיקי מאוס מופיע בצורה מוסתרת מספר פעמים בחדרו של המכשף.
הרפתקאות ברנרד וביאנקה - בסרט מופיעים דמויות עכברים הדומות לברנרד וביאנקה.
היפה והחיה - ריקודו של המכשף עם מעילו, מהווה קריצה לריקוד הקלאסי בסרט. המריצה ביער עם הרגליים היא מקבילתה של העגלה ביפה והחיה. כוס נופלת מהמדף, רפרנס לצ'יפ.
בת הים הקטנה - הידיים הירוקות מהכישוף מזכירות את ידיה של אורסולה. בנוסף, סצנה שבה המכשף מסתכל כלפי מעלה מהווה קריצה לסצנה דומה בסרט בת הים הקטנה. כשהמכשף משמיד את משאלת אהבת האמת, הוא אומר "חסל סדר אהבה" – מילותיה האחרונות של אורסולה.
אלאדין - המחבוא של באזימה דומה בעיצובו למקום של יסמין. גם המכשף נשאב לתוך המראה כמו ג'אפר לתוך המנורה.
מרי פופינס - אחת מהמשאלות שהמכשף מנסה לנתץ מהווה רפרנס לבקשתו של מר בנקס לאומנת לילדיו.
החרב באבן - סצנת הספרים המעופפים המסייעים לחבריה של אשה לפתוח את גג הטירה.
טרזן - אחד מחבריה של אשה, כשהם קופצים מהקומה העליונה בטירה כדי לפתוח את הגג, צועק את צעקתו הקלאסית של טרזן.
פינוקיו - סבא מנגן בגיטרה, ובכלל בסרט מופיעים הרבה אזכורים לשיר "When You Wish Upon a Star" - כאשר למעשה הסרט בעצם מסביר מאיפה מגיע כוכב המשאלות הקלאסי של דיסני, שהופיע כבר בפינוקיו.
מדבבים ודמויות

| דמות | תיאור דמות | מדבב/ת באנגלית | מדבב/ת בישראל |
| --- | --- | --- | --- |
| אשא | נערה בת 17, חדורת מוטיבציה, חכמה ואופטימית, שנונה ומנהיגה בהתהוות. הגיבורה הראשית של הסרט. | אריאנה דבוז | אלונה אלכסנדר |
| ולנטינו | תיש בן שלושה שבועות, חברה הטוב ביותר של אשא, כוכב המשאלות מעניק לו יכולת לדבר שוטף כמו בני אדם | אלן טודיק | ערן מור |
| מגניפיקו | המלך ומושל של ממלכת רוסאס, הנבל הראשי של הסרט. | כריס פיין | גלעד שמואלי |
| אמאיה | מלכת ממלכת רוסאס | אנג'ליק קברל | שירלי לילו |
| סבא סבינו | סבה בן ה-100 של אשא | ויקטור גרבר | דב רייזר |
| סאקינה | אמה של אשא | נטאשה רוזוול | הדר שחף מעיין |
| דליה | חברתה הטובה של אשא, אופה מוכשרת ומנהיגת קבוצת החברים | ג'ניפר קומיאמה | נעה קשפיצקי |
| סיימון | נער חזק, טוב לב ועייף | אוון פיטרס | תמיר גינזבורג |
| גאבו | נער ציני ובעל לב זהב | הארווי גווילן | גילן שחף |
| סאפי | נער הסובל מאלרגיות | ראמי יוסף | דניאל מגון |
| האל | נערה חייכנית ועליזה, אחת מחבריה של אשא | ניקו ורגאס | ענת ניב |
| באזימה | נערה ביישנית לכאורה, אך מלאת הפתעות | דלה סבה | יובל קלו |
| דריו | נער בעל לחיים ורודות ואוזניים זזות, אחד מחבריה של אשא | ג'ון רודניצקי | עדן דניאל גבאי |
| כוכב | כוכב המשאלות שמסייע לאשא בדרכה וזה שהעניק לולנטינו את יכולות הדיבור שלו |  |  |
| ג'ון | דוב, חבר של אשא |  | גלעד קלטר |
הפקה

הסרט הוכרז רשמית לראשונה בחודש ספטמבר 2022, במהלך אירועי ה-D23 אקספו. הוא יבוים על ידי כריס באק ופוון וירסאנת'ורן.
הפקה > הנפשה

הסרט כולל מספר סוגי הנפשה; הנפשה בסגנון צבעי מים, הנפשה בסגנון המסורתי של דיסני והנפשה ממוחשבת בסגנון המודרני בו משתמשת החברה.
הפקה > מוזיקה

את השירים לסרט כתבה ג'וליה מייקלס. עם חשיפת הסרט, הוצג גם שיר ראשון מהסרט, "More for Us", בביצוע אריאנה דבוז. בהמשך שונה שמו של השיר ל"This Wish".
הפקה > שיווק

ב-27 באפריל 2023 הציגה דיסני טיזר קדימון ראשון לסרט.
ב-27 בספטמבר, הוצג הטריילר המלא הראשון לסרט.
הפקה > הפצה

בניגוד לסרטי האנימציה של דיסני שהופצו מאז פרצה מגפת הקורונה וזכו להפצה קולנועית קצרת מועד לפני שעברו לשירות הסטרימינג דיסני+, מה שהביא לכרסום ברווחיהם, דיסני תכננה ש"משאלה", כמו "אלמנטלי" של פיקסאר, תזכה להפצה קולנועית ארוכה יותר, ללא העברה לדיסני+ בטווח מיידי. באפריל 2024, עבר הסרט להפצה גם בשירות הסטרימינג.
ב-15 ביוני 2023, בפסטיבל הסרטים של אנסי, הוקרנו 20 דקות מתוך הסרט. כמו כן, סרטון קצר בן 9 דקות בשם "היו היה סטודיו" הופץ יחד עם הקרנת הסרט בנובמבר.
פרסים ומועמדויות

| פרס | קטגוריה | מועמד(ים) | תוצאה | מקור |
| --- | --- | --- | --- | --- |
| פרס גלובוס הזהב | סרט הטוב ביותר - הנפשה | המשאלה | מועמדות |  |
| פרסי איגוד מבקרי הקולנוע האמריקאי | השיר הטוב ביותר | "This Wish" | מועמדות |  |
| פרסי איגוד מבקרי הקולנוע האמריקאי | סרט האנימציה הטוב ביותר | המשאלה | מועמדות |  |
| פרס Black Reel | הדיבוב הטוב ביותר | אריאנה דבוז | מועמדות |  |
| פרס NAACP Image | סרט האנימציה הטוב ביותר | המשאלה | מועמדות |  |
| פרס NAACP Image | הדיבוב הטוב ביותר של דמות - סרט קולנוע | אריאנה דבוז | מועמדות |  |
אכזרית

| --- | --- |

 מידע כללי
 סוג:  נגמ"ש כבד
 מדינה מייצרת:  ישראל ישראל
 משתמשים עיקריים:  צבא הגנה לישראל 
 שנת ייצור:  1988
 דגם עוקב:  נגמ"ש מרכבה
 מערכה מרכזית:  הלחימה ברצועת הביטחון האינתיפאדה השנייה מלחמת לבנון השנייה מבצע עופרת יצוקה מבצע צוק איתן מלחמת חרבות ברזל
 מידע טכני
 אורך:  6.20 מטרים
 רוחב:  3.60 מטרים
 גובה:  כ-2 מטרים (כולל מקלעים)
 משקל:  44 טונות
 מהירות:  65 קמ"ש (מרבית)
 טווח פעולה:  לא ידוע
 מנוע:  מנוע דיזל, 650–850 כוח סוס
 שריון:  מסווג
 צוות:  3 + 7 לוחמים
 מערכות נשק
 חימוש עיקרי:  עמדת קטלנית או "מאג רפא"ל"
 חימוש משני:  מקלעי מאג 7.62 מ"מ
 
אכזרית היא נגמ"ש כבד ישראלי שפותח על ידי מו"פ מחלקת אמל"ח יבשה/מטכ"ל באמצעות חטיבת מערכות מכניות של רפא"ל ויוצר במרכז שיקום ואחזקה (מש"א) 7200 של חיל החימוש. האכזרית נועדה לענות על דרישת צה"ל לרק"ם המתאים למגוון של משימות חי"ר ומסוגל לשרוד בשדה קרב רווי אש תוך שהוא עומד בקצב התנועה של כוחות שריון מתקדמים בחזית ההתקפה. הנגמ"ש נכנס לשירות ב-1988.
פיתוח

האכזרית נועדה במקור לפתור את בעיית ההתקרבות של החי"ר אל מוצבי הפיתות הסוריות ברמת הגולן. סא"ל (לימים אל"ם) בני (בנגה) בית אור, מהנדס תעשייתי וקצין צנחנים ותיק, שגויס אז מהמילואים לשירות במו"פ כראש ענף חצה"ן, על ידי האלוף קותי אדם (סגן הרמטכ"ל), לקח רעיון של תא"ל דוד לסקוב (מפקד יחידת יפת"ח), לשגר רקטות מתובה של טירן אל מוצבי פיתות הרק"מ הסוריות ועיצב את נגמ"ש האכזרית, כנגמ"ש כבד לחי"ר (בנגה הוא זה שהעניק לנגמ"ש את השם "אכזרית"). תובה של טירן (55-T) הועברה לרפא"ל ואילו סא"ל בית אור ניהל את הפרויקט בצה"ל. הפרויקט לא הופיע אז בשום תוכנית עבודה של הצבא ובוצע בדרך לא דרך ובתמיכתו של האלוף קותי אדם.
החטיבה למערכות מכניות של רפא"ל קיבלה את פיתוח האבטיפוס. הפרויקט נוהל ברפא"ל על ידי ד"ר דן רוגל, מדען עם מודעות חזקה לקרב היבשה. בקיץ שנת 1981 נמסרו שני אבות טיפוס לניסויים על ידי ביצוע תרגולות ותרגילים מחלקתיים בשטחי האימונים של בית הספר למ"כים בירוחם (הקצין האחראי – גיורא איילנד, לימים אלוף). מנגנון יציאת ("פריקת") הלוחמים מההנגמ"ש, בדרך הנכונה והקרבית ביותר היה נושא לדיונים והיו לגביו התלבטויות רבות. לבסוף, רס"ן נחמן לוינגר מחיל חימוש הגה את הרעיון לנצל את המרווח בין יחידת הכוח (חטיבת הכוח, כלומר: המנוע) לבין הדופן הפנימית של התובה וליצור שם מגלשה בדומה למגלשות בגני השעשועים לילדים. נבנה מייד "מוקאפ" ובית אור הגיע לחצר של מפקדת קצין חימוש ראשי עם האפוד, הנשק והכפל"ד האישי שלו כדי לנסות ולתרגל פתרון זה שנמצא כמצוין. תובת הטירן הסובייטית במקורה עברה התאמה לשימושה החדש ("גוירה") והפכה לישראלית. טכנולוגיית המיגון של טנק המרכבה, "אומצה" על מנת להעניק מיגון עמיד כל איום נ"ט של התקופה ההיא כולל סאגרים.
עם גמר פיתוח האכזרית, חיל חימוש הונחה לשפר את חטיבת הכוח, מוטות הפיתול וההינעים הסופיים. משימת הפיתוח נערכה על ידי סא"ל בית אור, רע"נ חצה"ן, ואושרה על ידי ראש אמל"ח יבשה אל"ם יענקלה צור. חיל החימוש השלים את הנדסת הנגמ"ש ובשלב מאוחר יותר, הועבר ליצור מרכז שיקום ואחזקה (מש"א) 7200 של חיל החימוש. הנגמ"ש נכנס לשירות ב-1988.
מבנה ותכונות

האכזרית בנויה על תובה של טירן, טנק שלל סובייטי (T-54/T-55). בטנקים אלו הוסר הצריח, הוחלפו המנוע ותיבת ההילוכים הרוסיים ביחידת כוח קומפקטית מתוצרת ארצות הברית (מנוע דטרויט דיזל 8V-71 TTA עם תיבת הילוכים אליסון XTG-411-4 בסימן 1 המבוססת על תיבת ההילוכים של התותח המתנייע M109, דטרויט דיזל 8V-92 TA עם אליסון XTG-411-5 בסימן 2), נפתח פתח יציאה אחורי ושופר השריון. כמו כן שופר המזקו"ם לעבירות טובה יותר.
התכנון המקורי קרא לתפעול מלא של כוח האש של הנגמ"ש בבטיחות מתוך בטן הרכב ולמטרה זו פיתחה רפא"ל עמדת נשק הנשלטת באופן מלא מתוך תא הלוחמים המכונה 'מאג רפא"ל' או 'עמדת רפאל'. עקב מגבלות תקציביות נקבע שאכזריות בשימוש צה"ל יכללו מא"ג רפאל אחד בעמדה הקדמית, ובשלוש העמדות הנוספות, בצד ימין, בפינה השמאלית-אחורית ובעמדת המפקד (שלא תוכננה מראש כעמדת רפא"ל) מותקנים מקלעים על גבי מיתקון רגיל הדורש תפעול ידני. האכזרית מצוידת גם במטולי רימוני עשן מתוצרת התעשייה הצבאית.
כשהם בתוך האכזרית, שלושה מהלוחמים יושבים על ספסל בחלקו השמאלי של התא, שלושה אחרים על מושבים מתקפלים בימין התא, ושביעי בחלקו האחורי. מושב המפקד ניתן להגבהה לצורך תצפית. לתא הלחימה פתחים עליונים וכן יציאה מאחור דרך מעבר בין תא המנוע לדופן הכלי ומכונה "מסדרון לוחמים", שבסיומה דלת פריקה אחורית גדולה הנפתחת באופן הידראולי יחד עם תקרה מתרוממת המאפשרת פריקה בהליכה זקופה ומאפשרת כניסה ופריקה מהירה ובטוחה יחסית של לוחמי חי"ר על ציודם. שיטת פריקה זו עומדת בניגוד לנגמ"שים הכבדים המבוססים על השוט, כגון הנגמשו"ט, הנגמחו"ן והפומ"ה, בהם הלוחמים נאלצים לפרוק דרך פתחים עליונים על סיפון הכלי אשר חושפים אותם לפגיעה מאש אויב.
בשירות צה"ל

האכזרית יועדה במקור לשמש ללחימה ברמת הגולן, מול אויב המצויד באמצעי נ"ט רבים. בתחילה סופקו האכזריות ישירות לפיקוד הצפון, והוקצו על-ידו ליחידות המבצעות פעילות ביטחון שוטף בגזרה. האכזרית שימשה את צה"ל במהלך הלחימה בחזבאללה ברצועת הביטחון עד הנסיגה בשנת 2000. לאחר הנסיגה מלבנון, שימשה האכזרית בעיקר לסיורים על הגבול הצפוני. במהלך האינתיפאדה השנייה הוקצו אכזריות גם ליחידות המוצבות באיו"ש (בין השאר, במבצע חומת מגן בשנת 2002) והאכזרית הוכחה כממוגנת היטב גם כנגד האיומים מצד גורמי טרור פלסטיניים. בעקבות אסון הנגמ"שים במאי 2004 הועבר מספר רב של אכזריות גם לרצועת עזה (כדי להחליף את נגמ"שי M-113 בעלי השריון הקל) ושימשו שם את כוחות צה"ל עד לנסיגה מהרצועה בספטמבר 2005.
האכזרית נמצאת כיום בשימוש בעיקר על ידי חטיבות המילואים ממוכנות (חטיבות המילואים של יוצאי חטיבות גולני וגבעתי) כדוגמת חטיבת אלכסנדרוני.
בשירות צה"ל > דגמים, שיפורים ושדרוגים

בדצמבר 2005 פורסם על קיומה של גרסה של האכזרית לפינוי פצועים תוך מתן טיפול נמרץ המאובזרת כמו אמבולנס. דגם האכזרית צויד במכשור רפואי כמו בלוני חמצן, אלונקות ותרופות.
פותח גם אבטיפוס של אכזרית חילוץ ואחזקה, המצוידת במכשור וכלי אחזקה ותחזוקה טכניים של חיל חימוש, ומאפשרת לאנשי החוליות הטכניות הפלוגתיות לשהות ולסייע בתיקון וחילוץ של רק"ם באזורים מאוימים.
בתקופת האינתיפאדה השנייה נוספו כמה שיפורים לחלק מהאכזריות:
"קונכייה" או "אקווריום": צריחון מפקדים פסיבי המורכב מכיפה ובה חלונות משוריינים המאפשרת למפקד הכלי לתצפת על סביבתו בביטחון יחסי, כאשר הוא מוגן מפני ירי. בדגם הראשון החלונות היו קטנים עם שדה ראייה מוגבל, בהמשך הוחלף הצריחון בדגם מתקדם יותר עם שדה ראייה נרחב.
חלון אחורי: ממוקם בכבש האחורי, מורכב מזכוכית משוריינת ומאפשר תצפית ובדגמים החדשים אף כולל חרך ירי.
מערכת מפוחים ומאווררים פנימיים: בעלת יכולת לפיזור אוויר ואף יניקה ופליטה אל מחוץ הכלי.
עמדת קטלנית של רפא"ל: עמדת נשק אלקטרונית הנשלטת מתוך הכלי חמושה במקלע כבד או מקל"ר.
עמדת דרקונית של אלביט: עמדת נשק אלקטרונית מתקדמת יותר הכוללת מקלע כבד, ארגז תחמושת, כוונות/מצלמות יום ולילה, וכן מכ"ם קטן לאיכון מטרות.
בתחילת שנת 2010, פורסם כי אב–טיפוס של נגמ"ש "אכזרית" משודרג סיים ניסוי מבצעי, ובשנים הקרובות יעברו כל הכלים הקיימים מהפכה של ממש בעלות של עשרות מיליוני שקלים. במסגרת תהליך השדרוג, המובל על-ידי החטיבה הטכנולוגית (חט"ל) בזרוע היבשה, אשר כולל כ-40 שינויים שונים, בהם הוספת מערכת בלם חירום אלקטרו-הידראולית למפקד ולנהג והגדלת נפח המנועים של ה"אכזריות". יוחלפו המערכות זחלים קפיצים ומרכובים (מזקו"ם), יתווספו בולמי זעזועים ויותקנו כיסאות וספסלים נוחים יותר. מערכת חשמל חדישה תורכב על גבי הנגמ"ש ותאפשר בנוסף חיבור למערכות טכנולוגיות נוספות, כדוגמת הצי"ד (צבא יבשה דיגיטלי).
בסוף שנת 2010, פורסם כי בתוך כמה חודשים יחוברו נגמ"שי ה"אכזרית" למערכת צי"ד (צבא יבשה דיגיטלי) בהדרגה.
מחליפים

לצורך שדרוג צי הנגמ"שים הכבדים בצה"ל, שכאמור, לא פותחו מראש כנגמ"שים אלא הוסבו מטנקים, תוכנן הנמ"ר — נגמ"ש כבד המבוסס על תובת טנק המרכבה. הנמ"ר נכנס לשירות בכוחות החי"ר של חטיבת גולני במהלך שנת 2008. כחלק מתהליך הצטיידותה של חטיבת גולני בנגמ"ש המרכבה המתקדם "נמ"ר", עברו ה"אכזריות" לשימוש חטיבת גבעתי במהלך שנת 2016, שגם היא התחילה להעביר את נגמ"שי האכזרית שלה הלאה, לאחר שב-2018 החלה להצטייד גם היא בנגמ"שי נמ"ר.
כלים דומים

ברוסיה פותח גם כן נגמ"ש כבד מבוסס תובת T-55 המכונה BTR-T, על בסיס לקחי הלחימה בצ'צ'ניה. נגמ"ש זה הוא נגמ"ש לחימה המצויד בתותח אוטומטי 30 מ"מ.
ראו גם

טירן
נגמ"ש מרכבה
נגמ"שים כבדים בצה"ל
הערות שוליים

↑  אמיר בוחבוט, בתקווה שלא יהיה בה צורך, באתר nrg‏, 18 בדצמבר 2005
אכזרית סימן 1
מבט אחורי על אכזרית המראה את פתח הלוחמים
אכזרית
אכזרית סימן 2 עם עמדת קטלנית ו"קונכייה" (מעין "אקווריום" של זכוכית משוריינת סביב מדף המפקד).
מבט על ירכתי האכזרית ודלת הפריקה האחורית
אכזרית במוזיאון גולני
"אכזרית" סימן 2 משופרת עם "אקווריום" למפקד ועמדת קטלנית חמושה במקלע M2 בראונינג 0.5.
אמריקן מק'גי

| --- | --- |

מק'גי, 2004
 לידה:  13 בדצמבר 1972 (בן 52) דאלאס, טקסס, ארצות הברית ארצות הברית
 מדינה:  ארצות הברית 
 מקום מגורים:  שאנגחאי 
 ידוע בשל:  עבודתו בחברת id Software, שם השתתף בפיתוח המשחקים דום 2, Quake, Quake 2 ואחרים. פיתוח המשחק אמריקן מק'גי אליס ו-אליס: הטירוף חוזר.
 מקצוע:  מפתח משחקי וידאו
 השקפה דתית:  אתאיזם 
 www.americanmcgee.com
 
אמריקן ג'יימס מק'גי (באנגלית: American James McGee, נולד ב-13 בדצמבר 1972) הוא מפתח משחקי וידאו לשעבר מארצות הברית. מק'גי ידוע בתור המפתח של המשחק אמריקן מק'גי אליס ומשחק ההמשך שלו, אליס: הטירוף חוזר, ועוד קודם לכן מעבודתו בחברת id Software בה השתתף בפיתוח כמה מהכותרים המצליחים של החברה.
ביוגרפיה מוקדמת

אמריקן ג'יימס מק'גי נולד בדאלאס שבטקסס ב-13 בדצמבר 1972. אמו עבדה כצבעית והייתה ידועה בהתנהגותה האקסצנטרית. את אביו הביולוגי, שהיה אלכוהוליסט, פגש רק פעם אחת בחייו, ביום הולדתו ה-13, מפגש שהסתיים באלימות כאשר האב השיכור תקף אותו. עוד מילדותו מק'גי היה נודע כיצירתי וכמחונן במתמטיקה ובמדעים, ובנעוריו גילה עניין במחשבים ובתכנות ואף התקבל לבית ספר מיוחד שנושא הלימוד העיקרי בו היה מדעי המחשב.
כשנשאל לפשר שמו, הסביר מק'גי כי אימו, שהייתה היפית, הושפעה מחברתה לספסל הלימודים בקולג' שקראה לבתה "אמריקה".
כיוון שאמו החליפה בני זוג רבים, גדל עם אבות חורגים רבים, עד שבסופו של דבר התאהבה אמו באישה טרנסית. כשהיה מק'גי בן 16, הוא חזר יום אחד מבית הספר הביתה וגילה שהבית נטוש וריק כמעט לגמרי; הדברים הנותרים שנותרו בבית היו מיטתו, ספריו, בגדיו ומחשב הקומודור 64 שלו. עד מהרה התגלה כי אמו מכרה את הבית על מנת לטוס עם בת זוגה ולממן לה ניתוח להתאמה מגדרית, ובכך נטשה את בנה. מק'גי ארז את דבריו, נשר מבית הספר והחל לעבוד לפרנסתו.